text: लंदन। कॉमनवेल्थ समिट में हिस्सा लेने गए प्रधानमंत्री नरेंद्र मोदी को लंदन में विरोध प्रदर्शन का सामना करना पड़ा। उस दौरान उग्र प्रदर्शनकरियों ने पार्लियामेंट स्क्वायर पर लगे फ्लैग पोल से भारतीय झंडे को उतारकर उसे फाड़ दिया था। इस घटना के बाद ब्रिटिन ने माफी मांगी है। पीएम मोदी और भारत के विरोध में उतरे प्रदर्शनकारियों ने उस दौरान कुछ भारतीय पत्रकारों के साथ भी बदसलूकी की थी। वहीं, भारतीय विदेश मंत्रालय ने भी इस घटना के बाद कानूनी कार्रवाई की मांग की है। विदेश मंत्रालय ने नाराजगी व्यक्त करते हुए कहा कि लोगों को शांति से विरोध करने का अधिकार है, लेकिन पार्लियामेंट स्क्वायर पर जो घटना घटी है, उससे हम काफी निराश है।